cyanic-selkie/wikianc huggingface dataset:
থমাস ইয়ং
ইয়ংকে "শেষ ব্যক্তি যে সব জানত" হিসেবে বর্ণনা করা হয়। উনার কাজ পরবর্তী উইলিয়াম হার্শেল, হারম্যান ভন হেলহোল্টজ, জেমস ক্লার্ক ম্যাক্সওয়েল এবং অ্যালবার্ট আইনস্টাইনের কাজকে প্রভাবিত করে। ইয়ংকে আলোর তরঙ্গ তত্ত্বের আবিষ্কারক বলা হয়, যা নিউটনের আলোর কণা তত্ত্বের বিপরীত। ইয়ং-এর কাজ পরবর্তীতে অগস্টিন-জিন ফ্রেসনেলের কাজের ভিত্তি হয়ে দাড়ায়।
জীবনী
ইয়ং সমারসেট, মিলভেন্তনের একটি কোয়াকার পরিবারের ছিলেন। তিনি ১৭৭৩ সালে, দশ সন্তানের জোষ্ঠ হিসেবে জন্মগ্রহণ করেন। চৌদ্দ বছর বয়সে তিনি গ্রীক ও ল্যাটিন শিখেন।
১৭৯২ সালে লন্ডনের সেইন্ট. বর্থমেলো হসপিটালে ইয়ং চিকিৎসাবদ্যায় অধ্যয়ন শুরু করেন, ১৭৯৪ সালে এডিনবার্গ মেডিকেল স্কুলে স্থানান্তর করেন, এবং এক বছর পরে জার্মানির লোয়ার স্যাক্সনিতে অবস্থিত গ্যাটিনজেনে যান, যেখানে তিনি ১৭৯৬ সালে গ্যাটিনজেন বিশ্ববিদ্যালয় থেকে মেডিসিনের ডাক্তার ডিগ্রি অর্জন করেন। ১৭৯৭ সালে কেমব্রিজের এমমানুয়েল কলেজে প্রবেশ করেন। একই বছরে তিনি দাদু-মামা রিচার্ড ব্রকলসবির উত্তরাধিকারে প্রাপ্ত সম্পত্তি তাকে আর্থিকভাবে অনির্ভরশীল করে তুলে এবং ১৭৯৯ সালে তিনি নিজেকে লন্ডনের ৪৮ ওয়েলব্যাক স্ট্রীটে(বর্তমানে একটি নীল প্লাকের মাধ্যমে লিপিবদ্ধ) একজন চিকিৎসক হিসেবে প্রতিষ্ঠিত করেন। ইয়ং চিকিৎসক হিসেবে নিজের খ্যাতি বজায় রাখতে নিজের প্রথম কিছু একাডেমিক নিবন্ধ বেনামে প্রকাশ করেন।
১৮০১ সালে, ইয়ংকে রয়েল ইনস্টিটিউশনে প্রাকৃতিক দর্শনের(মুলত পদার্থবিজ্ঞান) অধ্যাপক হিসেবে নিয়জিত করা হয়। দুই বছরে তিনি ৯১ টি লেকচার প্রদান করেন। ১৮০২ সালে, তিনি রয়েল সোসাইটি-এর পররাষ্ট্র সচিব হিসেবে নিয়োজিত হন, যেখানেই তিনি একটি সদস্য হিসেবে ১৭৯৪ সালে নির্বাচিত হয়েছিলেন। তিনি ১৮০৩ সালে অধ্যাপনা থেকে অবসর গ্রহণ করেন, এই ভয়ে যে এটি উনার চিকিৎসাবিদ্যা অনুশীলনে হস্তক্ষেপ করবে। উনার লেকচার গুলো ১৮০৭ সালে প্রাকৃতিক দর্শন উপর লেকচার কোর্স -এ প্রকাশিত হয় এবং এতে তার পরবর্তী তত্ত্বের বেশ কিছু ধারণা আছে।
১৮১১ সালে, ইয়ং সেন্ট জর্জ হাসপাতালের একটি চিকিৎসক হিসেবে নিয়োজিত হন এবং ১৮১৪ সালে লন্ডনের - - - - - - -। ১৮১৬ সালে তিনি সেকেন্ড দোলকের নির্ভুল দৈঘ্য নির্ণয়ের কাজে যুক্ত একটি কমিশনের সচিব ছিলেন এবং ১৮১৮ সালে তিনি বোর্ড অফ লংজিটুডের সচিব হন এবং এইচএম নটিক্যাল আলমানাক অফিসের সুপারিনটেনডেন্ট হন।
ইয়ংকে ১৮২২ সালে আমেরিকান একাডেমি অফ আর্টস অ্যান্ড সায়েন্সের ফরেইন অনরারি মেম্বার হিসেবে নির্বাচিত করা হয়। মৃত্যুর কয়েক বছর পূর্বে তিনি জীবনবীমার প্রতি আগ্রহী হয়ে উঠেন এবং ১৮২৭ সালে তিনি ফ্রেঞ্চ একাডেমী অফ সায়েন্সের আটজন বিদেশি সহযোগীর মধ্যে একজন হিসেবে নির্বাচিত হন। একই বছরে তিনি বাহিরে থেকেই নেদারল্যান্ডসের রয়েল ইনস্টিটিউটের প্রথম শ্রেণীর সংশ্লিষ্ট সদস্য হন। ১৮২৮ সালে তিনি রয়্যাল সুইডিশ বিজ্ঞান একাডেমির বিদেশি সদস্য হিসেবে নির্বাচিত হন।
ইয়ং ১৮০৪ সালে এলিযা মাক্সওয়েলকে বিবাহ করেন। তাদের কোনো সন্তান ছিল না।
মৃত্যু, উত্তরাধিকার এবং খ্যাতি
থমাস ইয়ং ১৮২৯ সালের ১০ মে লন্ডনে নিজের ৫৬তম বর্ষে মৃত্যুবরণ করেন, - - - - - -। - - - - -।
পবিত্র সৃতিতে থমাস ইয়ং, এম. ডি., ফ্রান্সের জাতীয় বিশ্ববিদালয়ের রয়েল সোসাইটি-এর সদস্য ও পররাষ্ট্র সচিব; মানব জ্ঞানের প্রায় প্রতিটি ক্ষেত্রেই সমভাবে বিশিষ্ট, নিরবচ্ছিন্ন শ্রমের ভোগী, স্বজ্ঞাত দৃষ্টিভঙ্গির দক্ষতায় সমৃদ্ধ, যিনি, ভাষা ও বিজ্ঞানের সবচেয়ে দুর্বোধ্য তদন্তে সমান দক্ষতা লাভ করেছেন, সর্বপ্রথম আলোর তরঙ্গ তত্ত্ব প্রতিষ্ঠিত করেন, এবং সর্বপ্রথম সেই অস্পষ্টতাকে ভেদ করতে সক্ষম হন যা মিশরীয় হায়ারোগ্লিফসকে বহুদিন যাবত আচ্ছাদিত করে রেখেছিল। গার্হস্থ্য গুনাবলির জন্য বন্ধুদের কাছে প্রিয়, অদ্বিতীয় অর্জনের জন্য বিশ্বের কাছে সম্মানিত, তিনি - - - - আশায় মৃত্যুবরণ করেন। — ১৩ই জুন ১৭৭৩ সালে মিলভেন্তনের সমারসেটে জন্মগ্রহণ। ১৮২৯ সালের ১০ মে লন্ডনে ৫৬তম বর্ষে মৃত্যুবরণ।
ইয়ং নিজের বন্ধু এবং সহকর্মী দ্বারা অত্যন্ত গণ্য ছিলেন। তিনি কখনো নিজের জ্ঞান অন্যদের উপর চাপিয়ে দিতেন না, কিন্তু জিজ্ঞেস করা হলে সবচেয়ে কঠিন বৈজ্ঞানিক প্রশ্নের উত্তরও সহজে দিতে পারতেন। অনেক জ্ঞাত হওয়ার পরেও তিনি মাঝে মাঝে নিজের জ্ঞান প্রকাশে জটিলতার সম্মুখীন হতেন। একজন বলেছিলেন যে, “ উনার শব্দগুলো পরিচিত ভাষার বহির্ভূত ছিল, এবং তাঁর ধারণার বিন্যাস খুব কমই কথার বিন্যাসের মত হতো। এজন্যেই তিনি আমার চেনা মানুষদের মধ্যে জ্ঞান প্রকাশে সবচেয়ে কম দক্ষ ছিলেন।
পরবর্তী বিজ্ঞানী এবং বিশেষজ্ঞরা ইয়ং-এর কাজের প্রশংসা করেছেন যদিও তাঁরা উনাকে কেবল নিজেদের ক্ষেত্রে করা অবদানের মাধ্যমে চেনে। তাঁর সমকালীন স্যার জন হার্শেল উনাকে ‘সত্যই আসল প্রতিভাবান’ বলে আখ্যায়িত করেছিলেন। আইজাক নিউটনের অপটিক্স বইয়ের একটি সংস্করণের ভূমিকায় আলবার্ট আইনস্টাইন উনার প্রশংসা করেন। অন্যান্য প্রশংসকদের মধ্যে পদার্থবিজ্ঞানী লর্ড রেলেইগ এবং নোবেলজয়ী ফিলিপ অ্যান্ডারসন অন্তর্ভুক্ত।
থমাস ইয়ং-এর নাম অনুযায়ী লন্ডন ভিত্তিক থমাস ইয়ং সেন্টার। এটি বস্তুর তত্ত্ব ও সিমুলেশনে নিযুক্ত একাডেমিক রিসার্চ গ্রুপের একটি সহায়ক। তাঁর সম্মানে গ্রিনল্যান্ডের ইয়ং সাউন্ডের নাম ছিল উইলিয়াম স্কোরসবি(১৭৮৯-১৮৫৭)।
আলোর তরঙ্গ তত্ত্ব
ইয়ং-এর নিজের মত অনুসারে, তাঁর সকল অর্জনের মধ্যে সবচেয়ে গুরুত্বপূর্ণ ছিল আলোর তরঙ্গ তত্ত্ব। এটি করার জন্য, উনাকে শতাব্দী পুরাতন ধারণাকে কাটিয়ে উঠতে হয়, নিউটনের বিখ্যাত অপটিক্স-এ প্রকাশিত ধারণা যে আলো হলো একটি কণা। যাহক, উনবিংশ শতাব্দীর প্রথম দিকে ইয়ং আলোর তরঙ্গ তত্ত্বকে সমর্থন করে বেশ কিছু তাত্ত্বিক যুক্তি একত্রিত করেন, এবং এই দৃষ্টিভঙ্গিকে সমর্থন করে তিনি দুইটি শক্তিশালী উদাহরণ তৈরি করেন। তিনি রিপল ট্যাঙ্কের সাহায্যে পানির ঢেউ দ্বারা ব্যাতিচারের ধারণা ব্যাখা করেন। আর ইয়ং-এর দ্বি-চির পরীক্ষায় বাতিচারের মাধ্যমে আলোকে তরঙ্গ হিসেবে বর্ণনা করা হয়।
শামাকামি
শামাকামি ছিল মার্কিন যুক্তরাষ্ট্রে অবস্থিত দক্ষিণ এশীয় লেসবিয়ান এবং উভকামী মহিলাদের একটি প্রাথমিক সংগঠন। তারা জুন ১৯৯০ এবং ফেব্রুয়ারি ১৯৯৭ এর মধ্যে একই নামে একটি সংবাদবাহী পত্র প্রকাশ করে।
প্রতিষ্ঠা
সহ-প্রতিষ্ঠাতা শারমিন ইসলামের মতে, শামকামি একটি বাংলা শব্দ যার অর্থ "সমানের জন্য ভালবাসা।" উইলি উইলকিনসন এটিকে একটি পুনরুদ্ধার করা শব্দ হিসেবে বর্ণনা করেছেন যা একজন নারীকে বর্ণনা করে অন্য নারীকে কামনা করে।
সংবাদবাহী পত্র
শামাকামি ছিল অনামিকা এবং ত্রিকোনের পর মার্কিন যুক্তরাষ্ট্রের প্রথম দক্ষিণ এশীয় এলজিবিটি ম্যাগাজিনগুলির মধ্যে একটি।
১৯৯১ সালে নারীবাদী সংগ্রহশালা শামাকামিকে "দশ পৃষ্ঠার প্রকাশনা প্রাসঙ্গিক সম্মেলন এবং সংস্থান, কবিতা, দীর্ঘ সম্পাদকীয় এবং বিভিন্ন ব্যক্তিগত প্রবন্ধের খবর প্রদানকারী" হিসাবে বর্ণনা করে। ১৯৯২ সালে গে কমিউনিটি নিউজ এটিকে "দক্ষিণ এশীয় নারীবাদী লেসবিয়ানদের জন্য একটি ফোরাম" হিসেবে বর্ণনা করেছে।
সংবাদবাহী পত্রটি প্রাথমিকভাবে ক্যামব্রিজ, ম্যাসাচুসেটস এবং পরে সান ফ্রান্সিসকো, ক্যালিফোর্নিয়ার বাইরে প্রকাশিত হয়েছিল।
সাবস্ক্রিপশনের জন্য প্রতি বছর $১০ খরচ হয়, এবং দক্ষিণ এশিয়ার গ্রাহকদের জন্য বিনামূল্যে দেওয়া হয়েছিল।
সমস্যাগুলো:
ঘটনা এবং কর্ম
সংবাদবাহী পত্র ছাড়াও শামাকামি দক্ষিণ এশীয় আমেরিকান আয়োজনে অংশ নেয়। ট্রিনিটি অর্ডোনার মতে ১৯৯২-১৯৯৩ সাল পর্যন্ত সান ফ্রান্সিসকোতে একটি ব্যক্তিগত গ্রুপ ছিল, যারা সভা, তহবিল সংগ্রহ এবং সামাজিক অনুষ্ঠানের আয়োজন করেছিল। এটি অন্যান্য দক্ষিণ এশীয় এলজিবিটিকিউ সংস্থার সাথেও কাজ করেছে, ভারতে এইচআইভি/এইডস বন্ধ করার জন্য ইমার্জেন্সি কোয়ালিশন কর্তৃক ১৯৯১ সালের একটি পদক্ষেপকে সমর্থন করে, এবং ১৯৯৫ সালের সান ফ্রান্সিসকোতে ত্রিকোন দ্বারা আয়োজিত প্রাইড উৎসব সম্মেলনে সহ-স্পন্সর করে।
সোভিয়েত রুবল
সোভিয়েত রুবল (মুদ্রা প্রতীক: руб; ব্যাংক কোড: SUR) (рубль রুব্লে) ছিল সোভিয়েত ইউনিয়নের মুদ্রা। সোভিয়েত রুবল শক্তিশালী মুদ্রাগুলির মধ্যে এক মুদ্রা ছিল। ১৯৬১ থেকে ১৯৯১ পর্যন্ত মূল্যে ১ সোভিয়েত রুবল = ১ পাউন্ড স্টার্লিং সমান।
১৯৯১ সালে সোভিয়েত ইউনিয়নের পতনে সঙ্গেই সোভিয়েত রুবল-ও অস্তিত্বে ব্যর্থ হল। ১৯৯৩ সালে এটি রুশ রুবল দ্বারা প্রতিস্থাপিত হয়।
বিধাননগর
সল্টলেক দুটি অংশ নিয়ে গঠিত: সল্ট লেক ও রাজারহাট গোপালপুর। কলকাতা শহরের ক্রমবর্ধমান জনসংখ্যার চাপ কমাতে ১৯৫৮ থেকে ১৯৬৫ খ্রিস্টাব্দের মধ্যবর্তী সময়ে পরিকল্পিতভাবে সল্ট লেক গড়ে তোলা হয়। ১৯৭২ সালে বিধানচন্দ্র রায়ের নামানুসারে শহরটির নাম হয় বিধাননগর। ২০১৫ সালে রাজারহাট-গোপালপুর বিধাননগর পৌরসংস্থার অন্তর্ভুক্ত হয়।
ভূগোল
বিধাননগর ২২.৫৮ ডিগ্রি উত্তর থেকে ৮৮.৪২ ডিগ্রি পূর্বে অবস্থিত। সমুদ্র সমতল হতে এর গড় উচ্চতা হল ১১ মিটার (৪৯ ফুট)।
সল্ট লেক
সল্ট লেক ৫টি সেক্টরে বিভক্ত হলেও সেক্টর ১, ২, ৩ এবং ৫ নম্বর সেক্টরই মূলত বসবাসের জায়গা। উল্টোডাঙা - বাঙুর সংলগ্ন পশ্চিমাংশ হচ্ছে সেক্টর ১। সেন্ট্রাল পার্ক -সংলগ্ন পূর্বাংশ হচ্ছে সেক্টর ২। দক্ষিণ অংশ সেক্টর ৩। অতি পূর্বাংশ হচ্ছে সেক্টর ৫।
সেক্টর ৫ হল কলকাতার দুটি তথ্য প্রযুক্তি কেন্দ্রের মধ্যে একটি। টিসিএস, উইপ্রো, কগনিজ্যান্ট ইত্যাদি সফটওয়্যার কোম্পানির কার্যালয় এখানে অবস্থিত। ২০১৯ সালের এপ্রিলে সেক্টর ৫-এ ১,৫০০ টি কোম্পানির অফিস ছিল।
বিধাননগর পৌরসভা
২০১১ খ্রিস্টাব্দে বিধাননগর পৌরসভার সাক্ষরতার হার ৮৯.১৪ শতাংশ, যার মধ্যে পুরুষ সাক্ষরতার হার ৯১.৭২ শতাংশ ও নারী সাক্ষরতার হার ৮৬.৫০ শতাংশ৷ বিধাননগর পৌরসভার নথিভুক্ত মোট বসতবাড়ির সংখ্যা ৪৮,৯১৯টি৷
বিধাননগর পৌরসভার মোট জনসংখ্যার ২,০৫,৩৬৩ জন (৯৫.২৯ শতাংশ) হিন্দু ধর্মাবলম্বী; ৫,৪৭৫ জন (২.৫৪ শতাংশ) ইসলাম ধর্মাবলম্বী; ৯৫৯ জন (০.৪৪ শতাংশ) খ্রিস্ট ধর্মাবলম্বী; ৪৫৬ জন (০.২১ শতাংশ) জৈন ধর্মাবলম্বী; ৩০১ জন (০.১৪ শতাংশ) শিখ ধর্মাবলম্বী; ২৩২ জন (০.১১ শতাংশ) বৌদ্ধ ধর্মাবলম্বী; ৬৩ জন (০.০৩ শতাংশ) অন্যান্য ধর্মাবলম্বী এবং ২,৬৬৫ জন (১.২৪ শতাংশ) এ বিষয়ে কোনো মন্তব্য করেননি৷
২০০১
২০০১ খ্রিস্টাব্দের জনগণনা অনুসারে বিধাননগর শহরের জনসংখ্যা হল ১৬৭,৮৪৮ জন। এর মধ্যে পুরুষ ৫১ শতাংশ, এবং নারী ৪৯ শতাংশ।
এখানে সাক্ষরতার হার ৭৮ শতাংশ। পুরুষদের মধ্যে সাক্ষরতার হার ৮১ শতাংশ, এবং নারীদের মধ্যে এই হার ৭৪ শতাংশ। সারা ভারতের সাক্ষরতার হার ৫৯.৫ শতাংশ, তার চেয়েও বিধাননগরের সাক্ষরতার হার বেশি।
এই শহরের জনসংখ্যার ৯ শতাংশ হল ৬ বছর বা তার কম বয়সী।
পরিবহন
বিধাননগরের করুণাময়ীতে দক্ষিণবঙ্গ রাষ্ট্রীয় পরিবহণ সংস্থার বাস ডিপো অবস্থিত। এখান থেকে দূরপাল্লার বাসে দক্ষিণ এবং উত্তরবঙ্গের বিভিন্ন জায়গায় যাওয়া যায়। এছাড়া কলকাতা মেট্রো লাইন ২ বিধাননগরের সল্টলেক সেক্টর ৫ থেকে সল্টলেক স্টেডিয়াম পর্যন্ত বিস্তৃত।
ইস্টার্ন মেট্রোপলিটান বাইপাস, সল্টলেক বাইপাস (বিশ্ব বাংলা সরণির অংশ) এবং ভিআইপি রোড (কাজী নজরুল ইসলাম সরণি) হল বিধাননগরের প্রধান সড়কসমূহ। ২০১৫ সালে বিমানবন্দর থেকে সল্টলেক সেক্টর ৫ পর্যন্ত মেজর আর্টারিয়াল রোড (বিশ্ব বাংলা সরণির অংশ) সহ ১০.৫ কিলোমিটার ওয়াই-ফাই এলাকা স্থাপন করা হয়েছে, যা ভারতের প্রথম ওয়াই-ফাই সড়ক সংযোগ স্থাপন। এটি ইতিমধ্যে সবুজ করিডোর হিসাবে ঘোষণা করা হয়েছে।
ওয়াকিং স্ট্রিট, পাতায়া
ওয়াকিং স্ট্রিট হল থাইল্যান্ডের পাতায়া শহরের একটি বিনোদন এবং নিষিদ্ধ পল্লি। রাস্তাটি একটি দর্শনীয় স্থান, যা বিদেশী এবং থাই নাগরিকদের আকর্ষণ করে, মূলত এর নৈশজীবনের জন্য। ওয়াকিং স্ট্রিট এলাকায় সামুদ্রিক খাবার রেস্তোরাঁ, লাইভ মিউজিক ভেন্যু, বিয়ার বার, ডিস্কোথেক, স্পোর্টস বার, গো-গো বার, নাইটক্লাব এবং হোটেল রয়েছে। এছাড়াও রাস্তায়, পর্যটকদের প্রায়ই বিভিন্ন ধরনের যৌন অনুষ্ঠান দেখার সুযোগ দেওয়া হয়, উদাহরণস্বরূপ, শো-এর অভিনয়কারীদের মধ্যে যৌন ক্রিয়াকলাপ সহ।
সেরা টিভি অভিনেতা বিভাগে মেরিল-প্রথম আলো পুরস্কার
শ্রেষ্ঠ টিভি অভিনেতার জন্য মেরিল-প্রথম আলো পুরস্কার বাংলাদেশের টেলিভিশন অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়।
প্রথমবার এই বিভাগে পুরস্কার লাভ করেন জাহিদ হাসান। ২১টি আসরে মাত্র চারজন এই পুরস্কার লাভ করেছেন। সর্বাধিক ৮ বার এই পুরস্কার লাভ করেন জাহিদ হাসান। দ্বিতীয় সর্বাধিক ৬ বার এই পুরস্কার লাভ করেন মোশাররফ করিম। এছাড়া মাহফুজ আহমেদ ৫ বার এই পুরস্কার লাভ করেন।
বিজয়ীদের তালিকা
থাম্ব|120px|[[জাহিদ হাসান এই বিভাগে প্রথম এবং সর্বাধিক ৮ বারের বিজয়ী।]] থাম্ব|120px|[[মাহফুজ আহমেদ ৫ বার এই পুরস্কার লাভ করেন।]]
একাধিকবার বিজয়ী
জাহিদ হাসান মোশাররফ করিম মাহফুজ আহমেদ আফরান নিশো
ফাতিমা বিনতে কায়স
ফাতিমা বিনতে কায়েস আল ফিহরিয়া মুহাম্মাদ এর একজন নারী সাহাবা ছিলেন। তিনি একজন হাদিস বর্ণনাকারী মহিলা সাহাবা ছিলেন। বিখ্যাত তাবেয়ী ইমাম শাবী তার ছাত্র ছিলেন।
নাম ও বংশ পরিচয়
ফাতিমা বিনতে কায়সের সংক্ষিপ্ত ফাতিমা। তার পিতার নাম কায়স ইবনে খালিদ এবং মাতার নাম উমাইমা বিনতে রাবিয়া। তার ছোট ভাইয়ের নাম দাহহক ইবনে কায়স, ফাতিমা দাহহাকের ১০ বছরের বড় ছিলেন। ফাতিমার মা উমাইমা ছিলেন বনু কিনানা গোত্রের মেয়ে।
ইসলাম গ্রহণ
মক্কায় ইসলামী দাওয়াতের সূচনা লগ্নেই তিনি ইসলাম গ্রহণ করেন এবং স্থানীয় মহিলাদের সাথে মদিনায় হিজরত করেন। ইসলামী জ্ঞান বিতরণে ফাতিমা সর্বোচ্চ সচেষ্ট ছিলেন।
জীবন বৃত্তান্ত
আবু আমর হাফস ইবনে মুগীরা র সাথে তার প্রথম বিয়ে হয়। দশম হিজরিতে খলিফা আলীর নেতৃত্বে ইয়ামেনের দিকে একটি বাহিনী পাঠানো হয়। ফাতিমার স্বামী আবু আমর হাফস ইবনে মুগীরা এই বাহিনীর একজন সদস্য ছিলেন। পূর্বেই আমর ফাতিমাকে দুই তালাক দিয়েছিলেন। এখন মদীনা থেকে যাত্রাকালে তাদের বিয়ের উকিল আয়াশ ইবনে রাবিয়ার মাধ্যমে তৃতীয় তালাকের খবরটি তাকে পৌছে দেন। আর সেই সাথে তার ভরন পোষণের কিছু কিছু পাথেয় পাঠিয়ে দেন।
ফাতিমা বিনতে কায়সের বিবাহ বিচ্ছেদের পরে মুহাম্মাদ এর পরামর্শে তার চাচাত ভাই অন্ধ সাহাবা আবদুল্লাহ ইবনে উম্মে মাকতুম এর নিকট ইদ্দত অবস্থান করতে লাগলেন। তার ইদ্দত পূরণ হবার সাথে সাথে মুয়াবিয়া ইবনে আবি সুফিয়ান, আবু জাহম ও উসামা ইবনে যায়িদ প্রমুখ সাহাবা থেকে বিবাহের প্রস্তাব আস্তে লাগলো। এদের মধ্যে মুহাম্মাদ এর পরামর্শে উসামা ইবনে যায়িদের বিবাহের প্রস্তাব গ্রহণ করলেন।
২৩ হিজরির দিকে খলিফা উমরের মৃত্যুবরণের পর মজলিশে শূরার অধিবেশন ফাতিমা র বাড়িতে বসতো।  ৫৪ হিজরিতে তার স্বামী উসামা ইবনে যায়িদ মৃত্যুবরণ হয়। স্বামী মৃত্যুবরণের পর বিধবা অবস্থায় বাকি জীবন তার ভাই দাহহক ইবনে কায়সের নিকট কাটিয়ে দেন। ইয়াযিদ ইবনে মুয়াবিয়া তার খিলাফতকালে দাহহাক ইবন কায়সকে ইরাকের গভর্নর নিয়োগ করলে ফাতিমা তার সাথে কুফায় চলে যান এবং সেখানেই বসবাস করতে থাকেন।
চারিত্রিক গুণাবলী
ফাতিমা বিনতে কায়েস ছিলেন একজন রূপবতী মহিলা। তিনি ছিলেন একজন তীক্ষ্ণ বুদ্ধিমতি, উন্নত সাংস্কৃতিক রুচি সম্পন্ন পূর্ণ মানের নারী। সেই সাথে মার্জিত, রুচিশীল ও ভদ্র স্বভাবেরও ছিলেন।
দুই বধূ এক স্বামী
দুই বধূ এক স্বামী এফ আই মানিক পরিচালিত ২০০৩ সালের বাংলাদেশী প্রণয়ধর্মী নাট্য চলচ্চিত্র। কৃতাঞ্জলী চলচ্চিত্রের ব্যানারে চলচ্চিত্রটি প্রযোজনা করেছেন চিত্রনায়ক মান্না। এর কাহিনী লিখেছেন মান্না, চিত্রনাট্য লিখেছেন মানিক এবং সংলাপ লিখেছেন আবদুল্লাহ জহির বাবু। এতে শ্রেষ্ঠাংশে অভিনয় করেছেন মান্না, মৌসুমী ও শাবনূর।
চলচ্চিত্রটি ২০০৩ সালের ১১ই এপ্রিল মুক্তি পায়। এটি ২৮তম জাতীয় চলচ্চিত্র পুরস্কারে শ্রেষ্ঠ শিল্প নির্দেশক বিভাগে একটি পুরস্কার অর্জন করেন।
সঙ্গীত
চলচ্চিত্রটির সুর করেছেন আলম খান এবং গীত রচনা করেছেন কবির বকুল। গানে কণ্ঠ দিয়েছেন সাবিনা ইয়াসমিন, কুমার বিশ্বজিৎ, বেবী নাজনীন, আজম খান, অনিমা, বিপ্লব ও বিপাশা।
বড় কাটরা
এক সময় স্থাপত্য সৌন্দর্যের কারণে বড় কাটরার সুনাম থাকলেও বর্তমানে এর ফটকটি ভগ্নাবশেষ হিসাবে দাঁড়িয়ে আছে। এক সময় বড় কাটরার তোরণে ফার্সি ভাষায় শাদুদ্দিন মুহম্মদ সিরাজী লিখিত একটি পাথরের ফলক লাগানো ছিল। যেখানে এই মুসাফির খানার নির্মাতা ও এর রক্ষনাবেক্ষনের ব্যয় নির্বাহের উপায় সম্পর্কে জানা যায়। ফলকে লেখা ছিল: সুলতান শাহ্‌ সুজা সব সময় দান-খয়রাতে মশগুল থাকিতেন। তাই খোদার করুণালাভের আশায় আবুল কাসেম তুব্বা হোসায়নি সৌভাগ্যসূচক এই দালানটি নির্মাণ করিলেন। ইহার সঙ্গে ২২টি দোকানঘর যুক্ত হইল- যাহাতে এইগুলির আয়ে ইহার মেরামতকার্য চলিতে পারে এবং ইহাতে মুসাফিরদের বিনামূল্যে থাকার ব্যবস্থা হইতে পারে। এই বিধি কখনো বাতিল করা যাইবে না। বাতিল করিলে অপ্রাধী শেষ বিচার দিনে শাস্তি লাভ করিবে। শাদুদ্দিন মুহম্মদ সিরাজি কর্তৃক এই ফলকটি লিখিত হইল।
স্থাপত্য
বিল্ডিংটি মধ্য এশীয় সরাইখানা র ঐতিহ্যবাহী প্যাটার্ন অনুসরণ করে এবং মোগল স্থাপত্য অনুযায়ী শোভিত। মূলত এটি একটি চতুষ্কোণ অঙ্গন ঘেরা স্থাপত্য।
দক্ষিণ শাখাটি ৬৭.৯৭ মিটার প্রসারিত এবং বুড়িগঙ্গা নদীর তীরে অবস্থিত। উত্তর বাহুও একই মাপের ছিল বলে ধারণা করা হয়। পূর্ব-পশ্চিম বাহুর দৈর্ঘ্য এখন নিরূপণ করা দুঃসাধ্য হলেও আদিতে ৭০.১০ মিটার করে ছিল বলে জানা যায়। তিনতলা বিশিষ্ট এ সদর তোরণ ছিল অতি মনোমুগ্ধকর এবং এটি দক্ষিণে নদীর দিকে প্রায় ৭.৬১ মিটার এবং পূর্ব-পশ্চিমে প্রায় ১২.১৯ মিটার প্রসারিত ছিল। এ প্রবেশপথের দুপাশে ছিল দুটি প্রহরীকক্ষ। প্রহরীকক্ষ দুটির আয়তন ছিল পূর্ব-পশ্চিমে লম্বা ৫.৫১ × ২.৯২ মিটার। এ প্রবেশপথের পরে ছিল পরপর তিনটি অপেক্ষাকৃত ক্ষুদ্র আয়তনের প্রবেশপথ। পূর্ব-পশ্চিমে লম্বা প্রবেশপথের আয়তন ছিল যথাক্রমে ২.৭৪ × ০.৯১ মি. , ৩.৩৫ × ১.৮২ মি, এবং ২.৭৪ × ১.৮২ মি.।
ডার্ক ওয়াটারস (২০১৯-এর চলচ্চিত্র)
ডার্ক ওয়াটারস একটি ২০১৯ সালের মার্কিন চলচ্চিত্র, যেটি পরিচালনা করেছেন টোড হেইন্স।
নির্মাণ
২০১৮ সালের ২১ সেপ্টেম্বর টোড হেইন্স ডার্ক ওয়াটারস নামের চলচ্চিত্রটি নির্মাণের ঘোষণা দেন। পরের মাসে মার্ক রুফালো চলচ্চিত্রটিতে অভিনয়ের জন্য যুক্ত হন। ২০১৯ সালের জানুয়ারিতে চলচ্চিত্রের অন্যান্য অভিনয়শিল্পীরা যুক্ত হন। চলচ্চিত্রের মুখ্য চিত্রগ্রহণ যুক্তরাষ্ট্রের সিনসিনাটিতে সম্পন্ন হয়।
আবার প্রলয়
আবার প্রলয় ২০২৩ সালের অপরাধ রোমাঞ্চকরধর্মী বাংলা ওয়েব ধারাবাহিক। এটির গল্প লিখেছেন এবং এটি পরিচালনা করেছেন রাজ চক্রবর্তী (এই ধারাবাহিকটির মাধ্যমে তিনি ওয়েব ধারাবাহিকে আত্মপ্রকাশ করেন)। রাজ চক্রবর্তী এন্টারটেইনমেন্ট এর ব্যানারে ধারাবাহিকটি প্রযোজনা করেছেন রাজ চক্রবর্তী এবং তেনার স্ত্রী শুভশ্রী গাঙ্গুলী। পরাণ বন্দ্যোপাধ্যায়, শাশ্বত চট্টোপাধ্যায়, ঋত্বিক চক্রবর্তী, জুন মালিয়া, কৌশানী মুখোপাধ্যায়, গৌরব চক্রবর্তী এবং সোহিনী সেনগুপ্ত ধারাবাহিকটিতে মূখ্য ভূমিকায় অভিনয় করেছেন৷ ধারাবাহিকটি রাজ চক্রবর্তী পরিচালিত ২০১৩ সালের বাংলা চলচ্চিত্র প্রলয়-এর স্পিন-অফ। ধারাবাহিকটি ১১ আগস্ট ২০২৩-এ জি৫ এ মুক্তি পায়।
ররি গ্যালাগার
উইলিয়াম ররি গ্যালাগার (২ মার্চ ১৯৪৮ – ১৪ জুন ১৯৯৫) ছিলেন আইরিশ ব্লুস এবং রক বহু-যন্ত্রবাদক, গানলেখক, এবং প্রযোজক। ব্যালিশ্যানন, কাউন্টি ডোনেগালের জন্ম নেয়া, এবং কর্ক শহরে বেড়ে ওঠা, গালাগার ১৯৬০-এর দশকের শেষের দিকে টেস্ট ব্যান্ড গঠনের পরে, ১৯৭০ এবং ১৯৮০-এর দশকে তার একক অ্যালবামগুলি রেকর্ড করেছিলেন। বিশ্বজুড়ে তার ৩০ মিলিয়ন কপি অ্যালবাম বিক্রি হয়েছে।
গ্যালাগার ১৯৯৫ সালে যকৃৎ প্রতিস্থাপন করেছিলেন, কিন্তু জটিলতার কারণে ৪৭ বছর বয়সে লন্ডনে তিনি মারা যান।
আখতারুজ্জামান চৌধুরী বাবু
আখতারুজ্জামান চৌধুরী বাবু (৩ মে ১৯৪৫ - ৪ নভেম্বর ২০১২) ছিলেন একজন বাংলাদেশী রাজনীতিবিদ ও চার বারের নির্বাচিত জাতীয় সংসদ সদস্য। তিনি বাংলাদেশ আওয়ামী লীগের সভাপতিমণ্ডলীর একজন সদস্য ছিলেন। নবম জাতীয় সংসদে তিনি পাট ও বস্ত্র মন্ত্রণালয় সংক্রান্ত সংসদীয় স্থায়ী কমিটির সভাপতি ছিলেন। স্বাধীনতা ও মুক্তিযুদ্ধে বিশেষ অবদানের জন্য তিনি ২০২১ সালে মরণোত্তর স্বাধীনতা পুরস্কার লাভ করেন।
রাজনৈতিক জীবন
তিনি ১৯৬৭ সালে আওয়ামী লীগে যোগ দেন। ১৯৬৮ সালে দক্ষিণ জেলা ছাত্রলীগের সদস্য নির্বাচিত হন। তিনি সত্তরের সাধারণ নির্বাচনে আনোয়ারা ও পশ্চিম পটিয়া থেকে প্রাদেশিক পরিষদ সদস্য নির্বাচিত হন।
স্বাধীনতার পর তিনি দক্ষিণ জেলা আওয়ামী লীগের সভাপতি নির্বাচিত হন। মৃত্যুর আগ পর্যন্ত তিনি এ পদে বহাল ছিলেন। তিনি কেন্দ্রীয় আওয়ামী লীগের শিল্প ও বাণিজ্য সম্পাদকের দায়িত্বও পালন করেছেন। পঁচাত্তর সালে বঙ্গবন্ধুকে সপরিবারে হত্যা করা হলে তিনি দলীয় নেতা-কর্মীদের সঙ্গে যোগাযোগ করে দল পুনর্গঠনে গুরুত্বপূর্ণ ভূমিকা রাখেন। আশির দশকে স্বৈরাচারবিরোধী আন্দোলনে ভূমিকা রাখায় কারাভোগসহ নির্যাতনের শিকার হন তিনি।
তিনি চট্টগ্রাম থেকে ১৯৭০, ১৯৮৬, ১৯৯৬ ও ২০০৮ সালে সংসদ সদস্য নির্বাচিত হয়েছিলেন।
মুক্তিযুদ্ধে ভূমিকা
তিনি ১৯৭১ সালে মুক্তিযুদ্ধের অন্যতম সংগঠক ছিলেন।
মুক্তিযুদ্ধের প্রাক্কালে অসহযোগ আন্দোলনের সময় তার পাথরঘাটা জুপিটার হাউস থেকে সংগ্রাম কমিটির কর্মকাণ্ড পরিচালিত হতো। বঙ্গবন্ধুর স্বাধীনতার ঘোষণা চট্টগ্রামে আসার পর ওই হাউস থেকেই সাইক্লোস্টাইল করে প্রচার করা হয়। তার বাসা থেকে স্বাধীনতার ঘোষণা স্বাধীন বাংলা বেতার কেন্দ্রসহ সব জায়গায় পাঠানো হয়। মুক্তিযুদ্ধ শুরু হলে তিনি ভারতে গিয়ে প্রবাসী বাংলাদেশ সরকারের বিভিন্ন দায়িত্ব পালন করেন। তিনি মুজিবনগর সরকারের ত্রাণ ও পুনর্বাসন কমিটির সদস্য ছিলেন। মুক্তিযুদ্ধ চলাকালীন তিনি বিশ্বজনমত গড়তে ইউরোপ ও আমেরিকার বিভিন্ন অঞ্চলে যান। তিনি প্রথমে লন্ডনে যান। সেখান থেকে বিচারপতি আবু সাঈদ চৌধুরীর নেতৃত্বে বাংলাদেশ প্রতিনিধি দলের সদস্য হয়ে আমেরিকায় যান। ১৯৭০ সালের প্রাদেশিক পরিষদ সদস্য হিসেবে তিনি ১৯৭২ সালে গঠিত বাংলাদেশ গণপরিষদের সদস্য হন এবং বাংলাদেশের সংবিধান প্রণয়ণে ভূমিকা রাখেন।
ব্যবসায়িক জীবন
তিনি ছিলেন একজন শিল্পোদ্যোক্তা। তিনি ১৯৬৫ সালে ব্যবসা শুরু করেন। স্বাধীনতার পূর্বে চট্টগ্রাম নগরীর বাটালি রোডে রয়েল ইন্ডাস্ট্রি প্রতিষ্ঠা করেন। পরে আসিফ স্টিল মিল, জাভেদ স্টিল মিল, আসিফ সিনথেটিক, প্যান আম বনস্পতি, আফরোজা অয়েল মিল, বেঙ্গল সিনথেটিক প্রোডাক্টসহ কয়েকটি শিল্পপ্রতিষ্ঠান গড়ে তোলেন। এছাড়া জামান শিল্প গোষ্ঠী ও বিদেশি মালিকানাধীন আরামিট মিল ক্রয় করেন এবং পরবর্তীকালে আরামিট গ্রুপ প্রতিষ্ঠা করেন।
এর পাশাপাশি তিনি বাংলাদেশের দ্বিতীয় বেসরকারী ব্যাংক ইউনাইটেড কমার্শিয়াল ব্যাংক লিমিটেডের উদ্যোক্তা ও প্রতিষ্ঠাতা চেয়ারম্যান ছিলেন। দুই দফা চট্টগ্রাম চেম্বারের সভাপতি এ ব্যবসায়ী নেতা দেশের ব্যবসায়ীদের শীর্ষ সংগঠন এফবিসিসিআই’এরও সভাপতি ছিলেন। তিনি ওআইসিভুক্ত দেশের চেম্বার সভাপতি হিসেবে দায়িত্ব পালন করেছেন। ১৯৮৯ সালে তিনি ৭৭ জাতি গ্রুপের ভাইস চেয়ারম্যান নির্বাচিত হন।
পারিবারিক জীবন
তিনি চট্টগ্রামের বোয়ালখালীর শিল্পপতি সিরাজুল ইসলাম চৌধুরীর মেয়ে নূর নাহারুজামানকে বিয়ে করেন।
মৃত্যুবরণ
আখতারুজ্জামান চৌধুরী বাবু ২০১২ সালে ৪ নভেম্বর মৃত্যুবরণ করেন। কিডনি রোগে আক্রান্ত হয়ে সিঙ্গাপুরের মাউন্ট এলিজাবেথ হাসপাতালে তিনি প্রায় এক মাস ধরে চিকিৎসা নিচ্ছিলেন।
সামারস্ল্যাম (২০১৯)
সামারস্ল্যাম একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ১১ই আগস্ট তারিখে কানাডার অন্টারিওর টরন্টোর স্কটিয়াব্যাংক এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি সামারস্ল্যাম কালানুক্রমিকের অধীনে প্রচারিত বত্রিশতম এবং স্কটিয়াব্যাংক এরিনায় আয়োজিত দ্বিতীয় (প্রথমটি ২০০৪ সালের সামারস্ল্যাম ছিল) অনুষ্ঠান ছিল।
প্রাক-প্রদর্শনে তিনটি সহ মূল অনুষ্ঠান মিলিয়ে মোট ১২টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে সেথ রলিন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ম্যাচে ব্রক লেজনারকে হারিয়েছে। এই অনুষ্ঠানে ফিন ব্যালরের বিরুদ্ধে একক ম্যাচে ব্রেই ওয়ায়েট তার নতুন অবতার "দ্য ফিন্ড" অভিষেক করেছেন, যেটি দ্য ফিন্ড জয়লাভ করেছে। অন্যান্য শীর্ষস্থানীয় ম্যাচে, শার্লট ফ্লেয়ার ট্রিশ স্ট্র্যাটাসকে সাবমিশনের মাধ্যমে, কেভিন ওয়েন্স শেন ম্যাকম্যানকে এবং গোল্ডবার্গ ডলফ জিগলারকে হারিয়েছে। এছাড়াও কফি কিংস্টন বনাম র‌্যান্ডি অরটন ম্যাচটি ডাবল কাউন্টআউটের মাধ্যমে শেষ হয়েছে।
ফা (মার্কা)
ফা ব্যক্তিগত যত্নের পণ্যের একটি আন্তর্জাতিক মার্কা। এটি জার্মান কোম্পানি হেনকেল এজি-এর একটি সহযোগী প্রতিষ্ঠান। ফা এর পণ্যগুলির মধ্যে রয়েছে ত্বকের যত্নের লোশন, ক্রিম এবং জেল, সেইসাথে শাওয়ার জেল, বাবল বাথ, সাবান এবং ডিওডোরেন্ট।
ওয়াশিংটন স্কয়ার (ব্যাংকক)
ওয়াশিংটন স্কয়ার ছিল থাইল্যান্ডের ব্যাংককের একটি বিনোদন এলাকা, যা বহু বছর ধরে ফ্রম ফং স্কাইট্রেন স্টেশনের কাছে সুখুমভিট সোই ২২-এ অবস্থিত। এটিতে বার, রেস্তোরাঁ, ম্যাসেজ পার্লার এবং একটি কাতোয় থিয়েটার ছিল। প্রধানত ব্যাংকক প্রবাসী, মধ্যপ্রাচ্যের তেলক্ষেত্রের কর্মী এবং বয়স্ক, পুরুষ, শ্বেতাঙ্গ আমেরিকানদের মধ্যে অনেক ভিয়েতনাম যুদ্ধের প্রবীণদের কাছে জনপ্রিয় ছিল, বোরবন স্ট্রিট কাজুন এবং ক্রেওল খাবার পরিবেশনের জন্য সুপরিচিত ছিল এবং ২০০৫ সালে ব্যাংকক পোস্টের একটি নিবন্ধে লেখা হয়েছিল।
বিলপাহাড়ি
বিলপাহাড়ি ভারতের পশ্চিমবঙ্গ রাজ্যের পশ্চিম বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বিলপাহাড়ি শহরের জনসংখ্যা হল ৭৭৮৬ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে বিলপাহাড়ি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
শিবরাজ পাটিল
শিবরাজ বিশ্বনাথ পাটিল (জন্ম- ১২ অক্টোবর ১৯৩৫) হলেন একজন ভারতীয় রাজনীতিবিদ এবং বর্তমানে রাজ্যসভার সদস্য।
সিন্ধু প্রদেশ
সিন্ধু প্রদেশ (سنڌ, ) পাকিস্তানের সাতটি প্রদেশের একটি। দেশটির দক্ষিণাঞ্চলে অবস্থিত। সিন্ধু  মোট জনসংখ্যার দিক দিয়ে পাঞ্জাবের পর পাকিস্তানের দ্বিতীয় জনবহুল প্রদেশ এবং আয়তনের দিক দিয়ে পাকিস্তানের তৃতীয় বৃহত্তম প্রদেশ। এটির উত্তরে-পশ্চিমে পাকিস্তানের বেলুচিস্তান প্রদেশ, উত্তরে পাকিস্তানের পাঞ্জাব প্রদেশ, দক্ষিণ-পূর্ব ও পূর্বে ভারতের গুজরাত ও রাজস্থান রাজ্যদ্বয়ের সাথে স্থলসীমানা রয়েছে, এবং দক্ষিণে আরব সাগর। সিন্ধুর ভূপ্রকৃতি সিন্ধু নদীর পার্শ্ববর্তী পলল সমভূমি,ভারতের সাথে আন্তর্জাতিক সীমান্ত বরাবর প্রদেশের পূর্ব অংশে থর মরুভূমি এবং প্রদেশের পশ্চিম অংশে কির্থর পর্বতমালা নিয়ে গঠিত।
সিন্ধুর অর্থনীতি পাঞ্জাব প্রদেশের পর পাকিস্তানের দ্বিতীয় অর্থনীতি। এর প্রাদেশিক রাজধানি করাচি দেশটির সবচেয়ে জনবহুল শহর এবং এর প্রধান আর্থিক কেন্দ্র। সিন্ধু পাকিস্তানের শিল্প খাতের একটি বড় অংশ সরবরাহকারী.এবং এতে দেশটির দুটি ব্যস্ততম বাণিজ্যিক বন্দর কাশিম আর করাচি বন্দর রয়েছে। সিন্ধুর অবশিষ্টাংশ একটি কৃষিভিত্তিক অর্থনীতি নিয়ে গঠিত এবং দেশের অন্যান্য অংশের জন্য ফল, ভোক্তা আইটেম এবং সবজি উৎপাদন করে।
সিন্ধুকে কখনও কখনও বাব-ঊল-ইসলাম (ইসলামের প্রবেশদ্বার) হিসাবে উল্লেখ্য করা হয়, কারণ এটি ছিল ভারতীয় উপমহাদেশের প্রথম অঞ্চলগুলোর মধ্যে একটি যেটি ইসলামী শাসনের অধীনে পড়ে। আধুনিক দিনের প্রদেশের কিছু অংশ মাঝে মাঝে মুসলিম বিজয়ের সময় রাশিদুন সেনাবাহিনীর আক্রমণের শিকার হয়েছিল। কিন্তু ৭১২ সালে মুহাম্মদ ইবনে কাসিমের নেতৃত্বে উমাইয়া খিলাফতের অধীনে সিন্ধুতে আরব আক্রমণ না হওয়া পর্যন্ত এই অঞ্চলটি মুসলিম শাসনের অধীনে পড়েনি। জাতিগত সিন্ধি জনগণ প্রদেশের বৃহত্তম গোষ্ঠী গঠন করে; ১৯৪৭ সালে ব্রিটিশ ভারতের বিভক্তির পর এই অঞ্চলে অভিবাসনকারী ভারতীয় মুসলমানদের একটি বহুজাতিক গোষ্ঠী, মুহাজিরদের (লিট.'অভিবাসী') সংখ্যাগরিষ্ঠ সংখ্যাগরিষ্ঠদের বসবাসের জায়গাও সিন্ধু। প্রদেশটি তার স্বতন্ত্র সংস্কৃতির জন্য সুপরিচিত।, যা সুফিবাদ দ্বারা দৃঢ়ভাবে প্রভাবিত, হিন্দু ও মুসলমান উভয়ের জন্য সিন্ধি পরিচয়ের একটি গুরুত্বপূর্ণ চিহ্ন। বেশ কয়েকটি গুরুত্বপূর্ণ সিন্ধি সুফি মাজার সমগ্র প্রদেশ জুড়ে অবস্থিত এবং প্রতি বছর লক্ষ লক্ষ ভক্তদের আকর্ষণ করে।
নাসিম ওসমান
এ কে এম নাছিম ওসমান ছিলেন বাংলাদেশ জাতীয় পার্টির প্রেসিডিয়াম সদস্য ও সাবেক সংসদ সদস্য। তার নির্বাচনী এলাকা হলো নারায়ণগঞ্জ-৫।
জন্ম
নাসিম ওসমানের জন্ম নারায়ণগঞ্জ জেলায়। ১৯৫৩ সালের ৩১ জুলাই তিনি জন্মগ্রহণ করেন।
রাজনৈতিক জীবন
নাসিম ওসমান জাতীয় পার্টির প্রেসিডিয়াম সদস্য ছিলেন। নাসিম ওসমান প্রথমে বাংলাদেশ আওয়ামী লীগ দলীয় রাজনীতির সাথে জড়িত ছিলেন। তার বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা এবং বঙ্গবন্ধু শেখ মুজিবুর রহমানের অন্যতম সহচর। পরবর্তীতে নাসিম ওসমান বাংলাদেশ জাতীয় পার্টির রাজনৈতিক আদর্শে বিশ্বাসী হয়ে পড়েন। তিনি ৪ বার বাংলাদেশ জাতীয় পার্টির হয়ে বাংলাদেশের জাতীয় সংসদ সদস্য নির্বাচিত হন, যথাক্রমে ১৯৮৬, ১৯৮৮, ২০০৮ ও ২০১৪ সালে।
মুক্তিযুদ্ধে যোগদান
১৯৭১ সালে বাংলাদেশের স্বাধীনতার জন্য মুক্তিযুদ্ধ শুরু হলে নাসিম ওসমান পালিয়ে ভারতে চলে যান। সেখানে তিনি গেরিলা যুদ্ধ প্রশিক্ষণ শেষ করে দেশে ফিরে এসে যুদ্ধ করেন।
ব্যক্তিগত জীবন
নাসিম ওসমানের বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা ও প্রতিষ্ঠাকালীন সদস্য। তিনি ১৯৭০ সালের নির্বাচনে নারায়ণগঞ্জ থেকে সংসদ সদস্য নির্বাচিত হয়েছিলেন। এরপর আবার ১৯৭৩ সালে তিনি একই আসন থেকে নির্বাচিত হয়েছিলেন। নাসিম ওসমানের ছোট ভাই শামীম ওসমান বাংলাদেশ আওয়ামী লীগের একজন সংসদ সদস্য। তার মেঝো ভাই সেলিম ওসমান তার মৃত্যুর পর সাংসদ নির্বাচিত হন। নাসিম ওসমানের স্ত্রীর নাম পারভিন ওসমান। এই দম্পতির এক ছেলে ও দুই কন্যা আছে।
মৃত্যু
২০১৪ সালের ১৮ এপ্রিল চিকিৎসার জন্য নাসিম ওসমানকে ভারতে নিয়ে যাওয়া হয়। দিল্লিতে চিকিৎসা নেওয়ার পর তিনি দেরাদুন যান। সেখানে একটি আবাসিক হোটেলে অবস্থানকালে আকস্মিক হৃদরোগে আক্রান্ত হলে তাকে হাসপাতালে নেওয়া হয়। সেখানে তিনি ৩০ এপ্রিল, ২০১৪ সালে মারা যান।
সোমড়া বাজার রেলওয়ে স্টেশন
সোমড়া বাজার রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের হুগলী জেলায় ব্যান্ডেল-কাটোয়া লাইনে অবস্থিত।
ইতিহাস
ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া রেলওয়ে স্টেশন পর্যন্ত রেল লাইন তৈরি করে। সোমড়া বাজার রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।
মুহাম্মাদের স্ত্রীগণ
মুহাম্মাদের স্ত্রীগণ ছিলেন ইসলামের নবী মুহাম্মাদের সাথে বিবাহবন্ধনে আবদ্ধ হওয়া মহিলারা। মুসলিমরা মুহাম্মাদের স্ত্রীগণের আগে বা পরে সম্মানার্থে "উম্মাহাতুল মুমিনীন" শব্দটি ব্যবহার করে, যার অর্থ "বিশ্বাসীগণের মাতা" বা "মুমিনদের মাতা"। এই শব্দটি কুরআন থেকে উদ্ভূত।
সর্বাধিক স্বীকৃত ঐতিহ্য অনুযায়ী, মুহাম্মাদ ২৫ বছর বয়সে তার প্রথম স্ত্রী খাদিজা বিনতে খুওয়াইলিদের সাথে বিবাহ করেন। তিনি তাঁর সাথে ২৫ বছর ছিলেন। ৬১৯ সালে খাদিজার মৃত্যুর পর, মুহাম্মাদ তার জীবনের অবশিষ্ট বছরগুলিতে মোট ১২ জন মহিলাকে বিয়ে করেন। মুহাম্মাদের ১৩ জন স্ত্রী ও উপপত্নীর মধ্যে মাত্র দুজন তাঁকে সন্তান জন্ম দেয়ঃ খাদিজা ও মারিয়া আল-কিবতিয়া।
মুহাম্মাদের জীবন ঐতিহ্যগতভাবে দুটি যুগ দ্বারা বর্ণনা করা হয়ঃ হিজরতের পূর্বে, পশ্চিম আরবের একটি শহর মক্কায় — ৫৭০ থেকে ৬২২ খ্রিস্টাব্দ পর্যন্ত, এবং হিজরতের পরবর্তীতে মদিনায় — ৬২২ থেকে ৬৩২ সালে তাঁর মৃত্যুর আগ পর্যন্ত। হিজরত বলতে মক্কায় মুসলমানদের উপর নির্যাতনের কারণে মুহাম্মাদ ও তার অনুসারীদের মদিনায় গণ-অভিবাসনকে বোঝায়। এই অভিবাসনের পরে মুহাম্মাদের দুটি বিবাহ ব্যতীত বাকি সবগুলোই চুক্তিবদ্ধের দ্ধারা হয়েছিল।
উদ্দেশ্য
আরব সংস্কৃতিতে, বিবাহ, উপজাতির একটি বৃহত্তর চাহিদা হিসেবে চুক্তিবদ্ধ হয়েছিল। এটি উপজাতির মধ্যে এবং অন্যান্য উপজাতিদের সাথে জোট গঠনের প্রয়োজনীয়তার উপর ভিত্তি করে তৈরি হয়েছিল। উপজাতীর সম্মানার্থে, প্রথম বিবাহে কুমারীত্বের প্রতি জোর দেওয়া হয়েছিল।
এছাড়াও স্কটিশ ইতিহাসবিদ ওয়াট বলেছেন যে মুহাম্মাদের প্রায় সমস্ত বিবাহ বন্ধুত্বপূর্ণ সম্পর্ককে শক্তিশালী করার রাজনৈতিক দিক ছিল এবং এটি আরব রীতির উপর ভিত্তি করে তৈরি করা হয়েছিল। এপসিতো উল্লেখ করেছেন যে মুহাম্মাদের কিছু বিবাহের উদ্দেশ্য ছিল বিধবাদের জীবিকা নির্বাহ করা। তিনি আরও উল্লেখ করেন যে কুমারী বিবাহের উপর জোর দেওয়ায়, তখন সমাজে বিধবাদের জন্য পুনর্বিবাহ কঠিন ছিল। পিটার্স বলেন যে মুহাম্মাদের বিবাহ সম্বন্ধে সাধারণীকরণ করা কঠিন: তাদের মধ্যে অনেকেই রাজনৈতিক, কিছু সহানুভূতিশীল এবং সম্ভবত ভালোবাসার কিছু বিষয় ছিল।
নিন্মে মুহাম্মাদের বিবাহের কিছু উদ্দেশ্য বর্ণনা করা হয়েছেঃ
মুহাম্মাদের প্রথম বিয়ে ছিল খাদিজার সাথে। মৃত্যুর আগ পর্যন্ত তিনি তার সাথে ২৫ বছর ধরে একগামীভাবে বিবাহ বন্ধনে আবদ্ধ ছিলেন, যার পরে মনে করা হয় যে উপরে ব্যাখ্যা করা কারণগুলির জন্য তার একাধিক স্ত্রীর প্রয়োজন ছিল। আইশাকে বাদ দিয়ে মুহাম্মাদ কেবল বিধবা, তালাকপ্রাপ্ত বা বন্দীদের বিয়ে করেছিলেন।
পরিবার
800px
খাদিজা বিনতে খুওয়াইলিদ
প্রায় ২২-২৫ বছর বয়সে মুহাম্মাদ তার ধনাঢ্য ও সম্ভ্রান্ত নিয়োগকর্তা, ২৮ বা ৪০ বছর বয়সী বিধবা এবং এক ব্যবসায়ীর কন্যা খাদিজার সাথে বিবাহ বন্ধনে আবদ্ধ হন। এই বিবাহই ছিল তার প্রথম বিবাহ। বিবাহের পর উভয় সুখী এবং একগামী হয়। মুহাম্মাদ অনেক দিক থেকে খাদিজার উপর নির্ভরশীল ছিলেন, ২৫ বছর পরও তার মৃত্যুর আগ পর্যন্ত। তাদের দুই ছেলে কাসিম ও আব্দুল্লাহ (যাদের ডাকনাম যথাক্রমে আল-তাহির ও আল-তাইব), উভয়েই অল্প বয়সে মারা যায় এবং চার মেয়ে ছিল — জয়নব, রুকাইয়া, উম্মে কুলসুম এবং ফাতিমা। যদিও শিয়া পণ্ডিতরা খাদিজার কন্যাদের পিতৃত্ব নিয়ে বিতর্ক করেন, কারণ তারা তাদের মধ্যে প্রথম তিনজনকে পূর্ববর্তী বিবাহের কন্যা হিসাবে দেখেন এবং কেবল ফাতিমাকে মুহাম্মাদ ও খাদিজার কন্যা হিসাবে দেখেন। তাদের বিয়ের সময় খাদিজা যায়েদ ইবনে হারেসাকে দাস হিসেবে কিনে নেন, তারপর মুহাম্মাদের অনুরোধে যুবকটিকে তার পুত্র হিসেবে গ্রহণ করেন। আবু তালিব ও খাদিজা একই বছরে মারা যান। মুহাম্মাদ এই বছরটিকে আম উল-হুজন (দুঃখের বছর) হিসেবে বর্ণনা করেন।
সাওদা বিনতে জামআ
সাওদার বয়স বাড়ার সাথে সাথে এবং উম্মে সালামার সাথে মুহাম্মাদের বিয়ের কিছু সময় পরে কিছু সূত্র দাবি করে যে মুহাম্মাদ সাওয়াদাকে তালাক দিতে চেয়েছিলেন। আবার কিছু সূত্র এটাও বলে যে মুহাম্মাদ তাকে তালাক দিতে চাননি, বরং সাওদা ভয় পেয়েছিলেন বা ভেবেছিলেন যে তিনি তা করতে পারেন। ইবনে কাসির বলেন যে মুহাম্মাদ চিন্তিত ছিলেন যে সাওদা অনেক ছোট স্ত্রীর সাথে প্রতিযোগিতা করার জন্য বিরক্ত হতে পারেন, এবং তাকে তালাক দেওয়ার প্রস্তাব দেন। সাওদা তাকে ইশার কাছে মুহাম্মাদের দাম্পত্য সফরের পালা দেওয়ার প্রস্তাব দিয়েছিলেন, যার প্রতি তিনি খুব অনুরাগী ছিলেন, তিনি বলেছিলেন যে "তিনি বৃদ্ধ ছিলেন, এবং পুরুষদের যত্ন করতেন না; তার একমাত্র ইচ্ছা ছিল বিচার দিবসে তার স্ত্রীদের একজন হিসাবে উত্থান হওয়া"। যদিও কিছু মুসলিম ইতিহাসবিদ এই কাহিনীর প্রকাশের কারণ হিসেবে, কুরআনের ৪:১২৮ আয়াত উল্লেখ করেছেন, রশিদ রিদার মতো অন্যরা এই পুরো বিবরণকে "দুর্বলভাবে সমর্থিত" বা মুরসাল বলে বিতর্ক করেছেন।
আয়িশা বিনতে আবু বকর
আয়িশা মুহাম্মাদের ঘনিষ্ঠ বন্ধু আবু বকরের কন্যা ছিলেন। প্রাথমিকভাবে তাকে জুবাইর ইবনে মুত'ইমের সাথে বিবাহ হওয়ার কথা ছিল, একজন মুসলিম যার বাবা যদিও মুসলমানদের সাথে বন্ধুত্বপূর্ণ পৌত্তলিক ছিলেন। যখন খাওলা বিনতে হাকিম মুহাম্মাদের প্রথম স্ত্রীর (খাদিজা) মৃত্যুর পর মুহাম্মাদকে আইশাকে বিয়ে করার পরামর্শ দেন, তখন ইবনে মুতাইমের সাথে আইশার বিবাহ সম্পর্কিত পূর্ববর্তী চুক্তিটি সাধারণ সম্মতিতে একপাশে রাখা হয়েছিল।
মুহাম্মাদ বিবাহের মাধ্যমে তার চার বন্ধুর বন্ধুত্বপূর্ণ সম্পর্ককে পারিবারিক সম্পর্কে রূপান্তরিত করেন, যারা পরে চার জন ইসলামের শাসক বা উত্তরসূরি হন। তিনি আবু বকর ও উমরের কন্যা আয়িশা ও হাফসাকে বিয়ে করেন এবং তিনি তার কন্যাদের উসমান ও আলীকে দেন। আইশা একমাত্র কুমারী যাকে মুহাম্মাদ বিয়ে করেছিল। অধিকাংশ ঐতিহ্যবাহী সূত্র জানায় যে আইশা ছয় বা সাত বছর বয়সে মুহাম্মাদের সাথে বিবাহবন্ধনে আবদ্ধ হন, কিন্তু তিনি নয় বছর বয়স পর্যন্ত বা ইবনে হিশামের মতে দশ বছর বয়স পর্যন্ত তার পিতামাতার বাড়িতে ছিলেন, যখন মদিনায় মুহাম্মাদের সাথে বিবাহ সম্পন্ন হয়, তখন মুহাম্মাদ ৫৩ বছর বয়সী। আলীর মতো কিছু সূত্রে এবং পণ্ডিত বিতর্ক করেন যে আইশার বয়স ১০ বছরেরও বেশি ছিল। অন্যান্য সূত্র এটাও বলছে যে আইশাকে ১৬ বা ১৭ বছর বয়সে বিবাহ করা হয়েছিল এবং ১৯ বছর বয়সে শেষ হয়েছিল।
জাকির নায়েক, ওমর সুলেইমান, খালিদ ইয়াসিন, এবং ইয়াসির ক্বাদির মতো পণ্ডিতরা ইঙ্গিত দিয়েছিলেন যে আইশা এই বয়সে বয়ঃসন্ধিতে পৌঁছেছিলেন কারণ মরুভূমিতে আজকাল দ্রুত পরিপক্কতায় পৌঁছানো স্বাভাবিক ছিল, খাদ্যাভ্যাসের কারণে, এবং অল্প বয়সে বিয়ে করা সেই সময় অস্বাভাবিক ছিল না। আসলে, শিল্প বিপ্লব পর্যন্ত বাল্যবিবাহ সাধারণ ছিল।
আইশার বিবাহের বয়স বিতর্ক ও বিতর্কের উৎস হয়ে দাঁড়িয়েছে, এবং কিছু ইতিহাসবিদ, ইসলামি পণ্ডিত এবং মুসলিম লেখকরা তার জীবনের পূর্বে গৃহীত সময়রেখাকে বাজি করেছেন। আইশা এবং সাওদাহ, দুই স্ত্রী উভয়কেই মুহাম্মাদ আল-মসজিদ আল-নাবাউইর সংলগ্ন প্রাঙ্গণ দিয়েছিলেন।
সুন্নি বিশ্বাস অনুযায়ী, আইশা অত্যন্ত পণ্ডিত এবং অনুসন্ধিৎসু ছিলেন (শিয়া বিশ্বাস কিছুটা ভিন্ন, আলির বিরুদ্ধে উটের যুদ্ধে তার ভূমিকা বিবেচনা করে, অন্যান্য বিষয়ের সাথে)। মুহাম্মাদের বার্তা ছড়িয়ে দেওয়ার ক্ষেত্রে তার অবদান অসাধারণ ছিল এবং তিনি তার মৃত্যুর পর ৪৪ বছর ধরে মুসলিম সম্প্রদায়ের সেবা করেছিলেন। তিনি শুধু মুহাম্মাদের ব্যক্তিগত জীবন সম্পর্কিত বিষয়েই নয়, অন্যান্য বিষয়ের মধ্যে বিবাহ, ইসলামিক উত্তরাধিকার, হজ্জ ও ইসলামি পরকালবিদ্যার মতো বিষয়েও ২২১০টি হাদিস বর্ণনা করার জন্য পরিচিত। তিনি কবিতা ও চিকিৎসাসহ বিভিন্ন ক্ষেত্রে বুদ্ধি ও জ্ঞানের জন্য অত্যন্ত সমাদৃত ছিলেন, যা বিশিষ্ট ইতিহাসবিদ আল-জুহরি এবং তার ছাত্রী উরওয়া ইবনে আল-জুবায়েরের কাছে প্রচুর প্রশংসা পেয়েছে।
হাফসা বিনতে উমর ও জয়নব বিনতে খুযায়মা
আয়িশার বয়সের কাছাকাছি, দুই ছোট স্ত্রী হাফশা এবং জায়নাবকে পরিবারে স্বাগত জানানো হয়েছিল। সাওদা, যিনি অনেক বড় ছিলেন, তার মাতৃত্বের পরোপকার ছোট মহিলাদের কাছে বাড়িয়ে দিয়েছিলেন। আইশা এবং হাফসার মধ্যে দীর্ঘস্থায়ী সম্পর্ক ছিল। জায়নাবের ক্ষেত্রে, তিনি অসুস্থ হয়ে পড়েন এবং বিয়ের প্রায় তিন মাস পরে মারা যান।
উম্মে সালামা
আবু সালামাহ, একজন ধর্মপ্রাণ মুসলিম এবং মুহাম্মাদের পালক ভাই, উহুদের যুদ্ধে মৃত্যু বরণ করেন। তার বিধবা উম্মে সালামা, যিনি একজন নিষ্ঠাবান মুসলিমও ছিলেন, তার ছোট সন্তান ছাড়া আর কেউ ছিল না। জানা গেছে, একজন পুরুষ ছাড়া থাকার কারণে তার দুর্দশা মুসলমানদের দুঃখিত করেছে এবং তার ইদ্দতের পর কিছু মুসলমান তাকে বিয়ের প্রস্তাবও দিয়েছে; কিন্তু তিনি প্রতিটি প্রস্তাব প্রত্যাখ্যান করেছিলেন। তিনি খালিদ ইবনে আল ওয়ালিদের পৈতৃক চাচাতো বোন ছিলেন, সামরিক কমান্ডার যিনি অনেক যুদ্ধে মুহাম্মাদের বিরুদ্ধে লড়াই করেছিলেন। তার বিয়ে খালিদকে উহুদের যুদ্ধে একটি সিদ্ধান্তহীন মনোভাব নিতে বাধ্য করেছিল। মুহাম্মাদ যখন তার বিয়ের প্রস্তাব দেন, তখন তিনি তিনটি কারণে অনিচ্ছুক ছিলেন: তিনি ঈর্ষায় ভুগছিলেন বলে দাবি করেছিলেন এবং একটি অসফল বিবাহের সম্ভাবনা, তার বার্ধক্য এবং তার তরুণ পরিবারের দিকে ইঙ্গিত করেছিলেন যার সমর্থনের প্রয়োজন ছিল। কিন্তু মুহাম্মাদ উত্তর দিয়েছিলেন যে, তিনি ঈশ্বরের কাছে প্রার্থনা করবেন যেন তিনি তাকে ঈর্ষা থেকে মুক্ত করেন, তিনিও বার্ধক্যজনিত এবং তার পরিবারের মতো। অবশেষে ৪ই হিজরীর শেষের দিকে তিনি মুহাম্মাদকে বিয়ে করেন।
রায়হানা বিনত যায়েদ
রায়হানা বিনত যায়েদ বানু নাদির উপজাতির একজন ইহুদি মহিলা ছিলেন। ৬২৭ সালে বনু কুরাইজা উপজাতির পরাজয়ের পর তিনি অন্যদের সাথে দাসে ত্বরান্বিত হন।
অভ্যন্তরীণ মতবিরোধ
মুহাম্মাদ তার মক্কীয় শত্রুদের বিরুদ্ধে চূড়ান্ত যুদ্ধের পর, তিনি মদিনায় বানু মুস্তালিকের অভিযান বন্ধ করার দিকে মনোযোগ সরিয়ে নেন। এই সংঘর্ষের সময়, মদিনার ভিন্ন মতাবলম্বীরা মুহাম্মাদের প্রভাবকে কুণ্ঠাবোধ করে, তার জীবনের আরও সংবেদনশীল এলাকায় তাকে আক্রমণ করার চেষ্টা করে, যার মধ্যে ছিল জায়নাব বিনতে জাহশের সাথে তার বিয়ে, এবং একটি ঘটনা যেখানে আইশা তার হারিয়ে যাওয়া হারের সন্ধানে তার শিবির ছেড়ে চলে যায়, এবং মুহাম্মাদের এক সঙ্গীর সাথে ফিরে আসে।
জয়নব বিনতে জাহশ
জায়নাব বিনতে জাহশ ছিলেন মুহাম্মাদের চাচাতো বোন, তার বাবার এক বোনের মেয়ে। প্রাক ইসলামি যুগে, আরবরা উত্তরাধিকার এবং পবিত্রতার মতো অধিকারের ক্ষেত্রে, তাদের জৈবিক সন্তানদের মতো ঠিক একই পৃষ্ঠপোষকতা করা শিশুদের বিবেচনা করত। যাইহোক, বিয়ের পরে পৃষ্ঠপোষক করা শিশুরা তাদের উত্তরাধিকারের অধিকার হারায় এবং তখন থেকে তাদের জৈবিক পিতামাতার সন্তান হিসাবে পরিচিত হয়। বয়ঃসন্ধিলাভের পর, তারা পৃষ্ঠপোষকীয় পরিবারের সাথে থাকতে পারেনি কিন্তু এখনও ভর্তুকি দেওয়া হয়েছিল। এটি পৃষ্ঠপোষক করা শিশুদের প্রতি জৈবিক শিশুদের শত্রুতা হ্রাস করা এবং প্রাপ্তবয়স্ক পৃষ্ঠপোষক মহিলাদের সাথে পুরুষ পৃষ্ঠপোষকদের মিশ্রণ রোধ করার কারণে।
মদিনায় মুহাম্মাদ তার দত্তক পুত্র জায়েদ ইবনে হরিতার সাথে বিধবা জায়নাবের বিবাহের ব্যবস্থা করেন। সিজার ই ফারাহ বলেছেন যে মুহাম্মাদ গৃহীতদের বৈধতা এবং সমান আচরণের অধিকার প্রতিষ্ঠা করতে দৃঢ়প্রতিজ্ঞ ছিলেন। জায়নাব এই বিয়েকে অপছন্দ করেন এবং তার ভাইয়েরা তা প্রত্যাখ্যান করেন, কারণ ইবনে সা'দের মতে তিনি অভিজাত বংশের ছিলেন এবং জায়েদ একজন প্রাক্তন ক্রীতদাস ছিলেন। ওয়াট বলেছেন যে কেন জায়নাব জায়েদকে বিয়ে করতে রাজি ছিলেন না তা স্পষ্ট নয় কারণ মুহাম্মাদ তাকে অত্যন্ত সম্মান করতেন। তিনি আরও বলেছেন যে জায়নাব একজন উচ্চাভিলাষী মহিলা হওয়ায় ইতিমধ্যে মুহাম্মাদকে বিয়ে করার আশা করছেন; অথবা তিনি হয়তো এমন কাউকে বিয়ে করতে চেয়েছিলেন যার সম্পর্কে মুহাম্মাদ রাজনৈতিক কারণে অপছন্দ করেছিলেন। মওদুদী মতে, কুরআনের ৩৩:৩৬ আয়াতটি প্রকাশিত হওয়ার পর জায়নাব জায়েদকে সম্মতি দেন এবং বিয়ে করেন।
জায়নাবের বিয়ে অসামঞ্জস্যপূর্ণ ছিল। ওয়াটের মতে, এটা প্রায় নিশ্চিত যে তিনি ৬২৬ সালের শেষের আগে মুহাম্মাদের সাথে বিয়ের জন্য কাজ করছিলেন। "জায়নাব তাড়াহুড়ো করে পোশাক পরেছিলেন যখন তাকে বলা হয়েছিল 'ঈশ্বরের রসূল দরজায় আছেন'। তিনি তাড়াহুড়ো করে লাফিয়ে উঠলেন এবং ঈশ্বরের রসূলের প্রশংসাকে উত্তেজিত করে উঠলেন, যাতে তিনি এমন কিছু বিড়বিড় করে ফিরে যান যা খুব কমই বোঝা যায়। কিন্তু, তিনি খুব আনন্দের সঙ্গে বলেছিলেন: 'সর্বশক্তিমান ঈশ্বরের মহিমা! মহিমা ঈশ্বরের, যিনি হৃদয়কে ঘুরিয়ে দেন!'" জায়নাব জায়েদকে এই বিষয়ে বলেছিলেন, এবং তিনি তাকে তালাক দেওয়ার প্রস্তাব দিয়েছিলেন, কিন্তু মুহাম্মাদ তাকে রাখতে বলেছিলেন। গল্পটি জায়নাবের অনুভূত সৌন্দর্যের উপর অনেক চাপ রেখেছিল। নোমানি এই গল্পটি গুজব বলে মনে করেন। ওয়াট আখ্যানের এই অংশের নির্ভুলতা নিয়ে সন্দেহ প্রকাশ করে কারণ এটি প্রাথমিক উৎসে ঘটে না। তিনি মনে করেন যে যদিও আখ্যানের অন্তর্নিহিত সত্যের ভিত্তি থাকে, তবে এটি ট্রান্সমিশনের সময় অতিরঞ্জনের সাপেক্ষে হত কারণ পরবর্তী মুসলমানরা বজায় রাখতে পছন্দ করতেন যে ইসলামে কোনও ব্রহ্মচর্য এবং সন্ন্যাসী ছিল না। রডিনসন ওয়াটের সাথে একমত নন যে গল্পটি ঐতিহ্যবাহী গ্রন্থগুলিতে জোর দেওয়া হয়েছে এবং এটি কোনও বিরূপ মন্তব্য বা সমালোচনা জাগিয়ে তুলবে না। এই গল্পটি বেশিরভাগ মুসলিম পণ্ডিতরা প্রত্যাখ্যান করেছেন প্রধানত বর্ণনার কোনও শৃঙ্খল না থাকার কারণে এবং কোনও খাঁটি হাদিস থেকে এর সম্পূর্ণ অনুপস্থিতির কারণে। কিছু মন্তব্যকারী এটা অযৌক্তিক বলে মনে করেছেন যে মুহাম্মাদ সারা জীবন তাকে জানার পর একদিন হঠাৎ করে জায়নাবের সৌন্দর্য সম্পর্কে সচেতন হবেন; যদি তার সৌন্দর্য তাকে বিয়ে করার কারণ হত, তবে সে জায়েদকে তার বিয়ের ব্যবস্থা না করে প্রথমেই তাকে বিয়ে করত।
মুহাম্মাদ জনমতের ভয়ে প্রথমে জায়নাবকে বিয়ে করতে অনিচ্ছুক ছিলেন। এই বিয়ে তাদের সমসাময়িকদের কাছে অজাচার বলে মনে হবে কারণ তিনি তার দত্তক পুত্রের প্রাক্তন স্ত্রী ছিলেন, এবং দত্তক পুত্রদের জৈবিক পুত্র হিসাবে একই হিসাবে বিবেচনা করা হত। ওয়াটের মতে, "অজাচারের এই ধারণাটি পারিবারিক প্রতিষ্ঠানগুলির একটি নিম্ন, সাম্প্রদায়িক স্তরের পুরানো অনুশীলনের সাথে আবদ্ধ ছিল যেখানে একটি শিশুর পিতৃত্ব নিশ্চিতভাবে জানা যায়নি; এবং এই নিম্ন স্তরটি ইসলাম দ্বারা নির্মূল করা হচ্ছিল।" কিন্তু, কুরআন ৩৩:৩৭ এই ইঙ্গিত দেয় যে, এই বিবাহ ঈশ্বরের দ্বারা তাঁর উপর চাপিয়ে দেওয়া কর্তব্য। এটি বোঝায় যে দত্তক নেওয়া পুত্রদের প্রকৃত পুত্র হিসাবে গণ্য করা আপত্তিকর এবং অতীতের সাথে এখন সম্পূর্ণ বিরতি থাকা উচিত। এইভাবে মুহাম্মাদ, আত্মবিশ্বাসী যে তিনি জনমতের মুখোমুখি হওয়ার জন্য যথেষ্ট শক্তিশালী ছিলেন, এই ট্যাবুগুলি প্রত্যাখ্যান করতে এগিয়ে যান। যখন জায়নাবের অপেক্ষার সময় শেষ হয়, তখন মুহাম্মাদ তাকে বিয়ে করেন। মদিনার একটি প্রভাবশালী দল, যাকে "মুনাফিক" বলা হত, এই শব্দটি তাদের বোঝায় যারা গোপনে ইসলামিক ঐতিহ্যের বিরুদ্ধে কাজ করার সময় ইসলাম গ্রহণ করে, তারা সত্যিই এই বিবাহকে অজাচার বলে সমালোচনা করেছে। মুসলিম সম্প্রদায়কে বিভক্ত করার চেষ্টা করে, তারা মুহাম্মাদকে তার স্ত্রীদের মাধ্যমে আক্রমণ করার কৌশলের অংশ হিসাবে গুজব ছড়িয়ে দেয়। ইবনে কাসিরের মতে, প্রাসঙ্গিক কুরআনের আয়াতগুলো ছিল মুনাফিকদের আপত্তির "ঐশ্বরিক প্রত্যাখ্যান"। রডিনসনের মতে, সন্দেহভাজনরা যুক্তি দেখিয়েছিল যে আয়াতগুলি সামাজিক নিষিদ্ধতার সাথে সঠিক দ্বন্দ্বে রয়েছে এবং মুহাম্মাদকে খুব বেশি অনুগ্রহ করেছে। এই আয়াতগুলো বিতরণের ফলে ভিন্নমতের অবসান হয়নি।
কণ্ঠহার ঘটনা
আইশা মুহাম্মাদের সাথে বানু মুস্তালিকের সাথে তার সংঘর্ষের সময় গিয়েছিলেন। ফেরার পথে, আইশা তার হার হারিয়ে ফেলেন যা তিনি তার বোন আসমা বিনত আবু বকরের (একটি মূল্যবান সম্পদ) কাছ থেকে ধার নিয়েছিলেন, এবং মুহাম্মাদ সেনাবাহিনীকে থামতে বাধ্য করেছিলেন যাতে এটি খুঁজে পাওয়া যায়। হারটি পাওয়া গেছে, কিন্তু একই যাত্রার সময়, আইশা দ্বিতীয়বারের মতো আবারও এটি হারিয়ে ফেলেন। এবার, তিনি চুপচাপ এর সন্ধানে বেরিয়ে গেল, কিন্তু যখন সে এটি উদ্ধার করে, ততক্ষণে ক্যারাভানটি এগিয়ে গেছে। অবশেষে সাফফ'আন বিন মু'আত্তাল তাকে বাড়ি নিয়ে যায়।
গুজব ছড়িয়ে পড়ে যে আ'ইশা এবং সাফওয়ান ব্যভিচার করেছে যদিও এই বিরোধের কোন সাক্ষী বা প্রমাণ পাওয়া যায়নি, এবং সম্প্রদায়টি দলে বিভক্ত হয়ে পড়ে। এদিকে, আয়িশা অসুস্থ ছিল, এবং গল্পগুলি সম্পর্কে অজ্ঞাত ছিল। প্রথমে মুহাম্মাদ নিজেই কি বিশ্বাস করবেন সে সম্পর্কে নিশ্চিত ছিলেন না, কিন্তু শেষ পর্যন্ত আইশার নির্দোষতার প্রতিবাদকে বিশ্বাস করেছিলেন। অবশেষে, সূরা নুরের আয়াতগুলো মুহাম্মাদের কাছে অবতীর্ণ হয়, যা তার নির্দোষতা প্রতিষ্ঠা করে এবং অপবাদ ও নিন্দার নিন্দা করে। যদিও পর্বটি মুহাম্মাদ এবং আইশা উভয়ের জন্য অস্বস্তিকর ছিল, শেষ পর্যন্ত, এটি তাদের পারস্পরিক ভালবাসা এবং বিশ্বাসকে আরও শক্তিশালী করেছিল।
জুওয়ারিয়া বিনতে আল-হারিস
বানু মুস্তালিকের সাথে সংঘর্ষের অন্যতম বন্দী ছিলেন জুওয়ারিয়া বিনতে আল-হারিস, যিনি এই গোত্রের প্রধানের কন্যা ছিলেন। তার স্বামী মুস্তাফা বিন সাফওয়ান যুদ্ধে নিহত হয়েছিলেন। তিনি প্রাথমিকভাবে মুহাম্মাদের সঙ্গী তুবিত ইবনে কায়স ইবনে আল-শাম্মাসের লুঠের মধ্যে পড়ে যান। দাস ত্বরান্বিত হওয়ার পর, জুওয়ারিয়া মুহাম্মাদের কাছে গিয়ে অনুরোধ করেন যে তিনি - মুস্তালিকের প্রভুর কন্যা হিসাবে - মুক্তি পেতেন, কিন্তু তিনি তা প্রত্যাখ্যান করেছিলেন। এদিকে, তার বাবা তার মুক্তির জন্য মুক্তিপণ নিয়ে মুহাম্মাদের কাছে যান, কিন্তু মুহাম্মাদ তখনও তাকে মুক্তি দিতে অস্বীকার করেন। এরপর মুহাম্মাদ তাকে বিয়ে করার প্রস্তাব দেন এবং তিনি তা গ্রহণ করেন। যখন জানা যায় যে, এই বিয়ের মাধ্যমে মুস্তালিকের উপজাতিরা ইসলামের নবীর আত্মীয় হবে, তখন মুসলমানরা তাদের বন্দীদের মুক্তি করে দিতে শুরু করে। এভাবে মুহাম্মাদের বিবাহের ফলে প্রায় একশো পরিবারের স্বাধীনতা হয় যাদের তিনি সম্প্রতি দাস ত্বরান্বিত করেছিলেন।
সাফিয়া বিনতে হুয়য় ইবনে আখতাব
সাফিয়া বিনতে হুইয়া একজন অভিজাত মহিলা ছিলেন, যিনি ইহুদি উপজাতি বানু নাদিরের প্রধান হুইয়াই ইবনে আখতাবের কন্যা ছিলেন, যাকে পরিখার যুদ্ধে আত্মসমর্পণের পর মৃত্যুদণ্ড দেওয়া হয়েছিল। তিনি প্রথমে কবি সাল্লাম ইবনে মিশকামের সাথে বিবাহ বন্ধনে আবদ্ধ হন, যিনি তাকে তালাক দিয়েছিলেন, এবং দ্বিতীয়ত, তিনি কেনানা ইবনে আল-রাবিকে বিয়ে করতে বাধ্য হন, যিনি একজন সেনাপতি। ৬২৮ সালে খন্দকের যুদ্ধে বানু নাদির পরাজিত হন, তার স্বামীকে মৃত্যুদণ্ড দেওয়া হয় এবং তাকে বন্দী হিসেবে গ্রহণ করা হয়। মুহাম্মাদ তাকে তার বন্দী দিহিয়া থেকে মুক্তি দেন এবং বিয়ের প্রস্তাব দেন, যা সাফিয়া গ্রহণ করেন।
একটি হাদিস অনুসারে, মুহাম্মাদের সমসাময়িকরা বিশ্বাস করতেন যে সাফিয়ার উচ্চ মর্যাদার কারণে, কেবল মাত্র তাকে মানু বাদ দেওয়া এবং মুহাম্মাদের সাথে বিয়ে করার উপযুক্ত ছিল। আধুনিক পণ্ডিতরা বিশ্বাস করেন যে মুহাম্মাদ ইহুদি উপজাতির সাথে পুনর্মিলনের অংশ হিসাবে এবং সদিচ্ছার অঙ্গীকার হিসাবে সাফিয়াকে বিয়ে করেছিলেন। জন এল এসপোসিতো বলেছেন যে এই বিয়ে রাজনৈতিক বা সিমেন্ট জোটের হতে পারে। হাইকাল অভিমত ব্যক্ত করেন যে, সাফিয়ার সাথে মুহাম্মাদের অভিপ্রায় এবং বিবাহ আংশিকভাবে তার দুঃখজনক ঘটনা দূর করার জন্য এবং আংশিকভাবে তাদের মর্যাদা রক্ষার জন্য ছিল, এবং এই কাজগুলি পূর্ববর্তী বিজয়ীদের সাথে তুলনা করে যারা রাজাদের কন্যা ও স্ত্রীদের বিবাহ করেছিল যাদের তারা পরাজিত করেছিল। কারও কারও মতে, সাফিয়াহকে বিয়ে করে মুহাম্মাদ ইহুদি ও ইসলামের মধ্যে শত্রুতা দূর করার লক্ষ্যে। মুহাম্মাদ সাফিয়াকে ইসলাম গ্রহণে রাজি করান। আবু ইয়ালা আল-মাওসিলির মতে, সাফিয়া মুহাম্মাদ তাকে যে ভালবাসা ও সম্মান দিয়েছেন তার প্রশংসা করতে এসেছিলেন এবং বলেছিলেন, "আমি কখনও একজন ভাল স্বভাবের ব্যক্তিকে আল্লাহর রসূল হিসেবে দেখিনি"। সাফিয়াহ মারা যাওয়ার আগ পর্যন্ত মুহাম্মাদের প্রতি অনুগত ছিলেন।
ইসলামী ঐতিহ্য অনুসারে, সাফিয়া ছিলেন সুন্দরী, ধৈর্যশীল, বুদ্ধিমান, বিজ্ঞ ও ভদ্র এবং তিনি মুহাম্মাদকে "আল্লাহর রসূল" বলে শ্রদ্ধা করতেন। মুসলিম পণ্ডিতরা বলেন যে তার অনেক ভাল নৈতিক গুণ ছিল। তাকে একজন নম্র উপাসক এবং ধার্মিক বিশ্বাসী হিসাবে বর্ণনা করা হয়। ইবনে কাসির বলেন, "তিনি তার উপাসনা, ধার্মিকতা, তপসিলা, ধর্মনিষ্ঠা এবং দান-ধ্যানের অন্যতম সেরা নারী ছিলেন"। ইবনে সা'দের মতে, সাফিয়াহ খুব দাতব্য এবং উদার ছিলেন। তিনি যা কিছু ছিল তা ছেড়ে দিতেন এবং ব্যয় করতেন; তিনি জীবিত থাকাকালীন তার কাছে থাকা একটি বাড়ি দিয়েছিলেন।
মুহাম্মাদের পরিবারে প্রবেশের পর সাফিয়া আইশা ও হাফসার সাথে বন্ধুত্ব করেন। এছাড়াও, তিনি ফাতিমাকে উপহার দিয়েছিলেন। তিনি মুহাম্মাদের অন্যান্য স্ত্রীদের কিছু উপহার দিয়েছিলেন তার রত্ন থেকে যা তিনি খাইবার থেকে তার সাথে নিয়ে এসেছিলেন। কিন্তু, মুহাম্মাদের অন্য কয়েকজন স্ত্রী সাফিয়ার ইহুদি বংশদ্ভুত হওয়ার কারণে খারাপ কথা বলেছিলেন। মুহাম্মাদ সাফিয়াহকে নিচে ফেলে বলেনঃ
"আমার পূর্বপুরুষ মুসা ছিলেন একজন নবী, তাঁর ভাই হারুন একজন নবী ছিলেন এবং আমার স্বামী (মুহাম্মাদ) একজন নবী ছিলেন", যা শ্রদ্ধেয় ভাববাদীদের উল্লেখ।
মুহাম্মাদ একবার তার সমস্ত স্ত্রীদের সাথে হজ্জে গিয়েছিলেন। পথে সাফিয়ার উট হাঁটু গেড়ে বসল, কারণ এটি কাফেলায় সবচেয়ে দুর্বল ছিল এবং সে কাঁদতে শুরু করল। মুহাম্মাদ তার কাছে এসে তার পোশাক এবং হাত দিয়ে তার চোখের জল মুছছিলেন, কিন্তু তিনি যত তাকে কাঁদতে বারণ করেছিলেন, ততই তিনি কাঁদতে লাগলেন। মুহাম্মাদ যখন মারাত্মক অসুস্থ ছিলেন, তখন সাফিয়া গভীরভাবে বিচলিত হয়েছিলেন। তিনি তাকে বলেছিলেন "আমি যদি তোমার পরিবর্তে কষ্ট পেতাম।"
রমলা বিনতে আবি সুফিয়ান (উম্মে হাবিবা)
একই বছর মুহাম্মাদ তার মক্কীয় শত্রুদের সাথে একটি শান্তি চুক্তি স্বাক্ষর করেন, কুরাইশ কার্যকরভাবে দুই পক্ষের মধ্যে যুদ্ধের অবস্থার অবসান ঘটায়। তিনি শীঘ্রই কুরাইশ নেতা এবং সামরিক সেনাপতি আবু সুফিয়ান ইবনে হারবের কন্যাকে বিয়ে করেন, যার লক্ষ্য ছিল তার বিরোধীদের আরও সমন্বয় সাধন করা। তিনি রামলা বিনতে আবি সুফিয়ানের কাছে বিয়ের প্রস্তাব পাঠান, যিনি সেই সময় আবিসিনিয়ায় ছিলেন যখন তিনি জানতে পারেন যে তার স্বামী মারা গেছেন। তিনি এর আগে মক্কায় তার বাবার ইচ্ছার বিরুদ্ধে ইসলাম ধর্ম গ্রহণ করেছিলেন। আবিসিনিয়ায় অভিবাসনের পর তার স্বামী খ্রিস্টধর্মে ধর্মান্তরিত হন। মুহাম্মাদ 'আমর বিন ওমাইয়া আদ-দামরিকে নেগুসের (রাজা) কাছে একটি চিঠি দিয়ে প্রেরণ করেন, তার কাছে উম্মে হাবিবার হাত চেয়েছিলেন — এটি আল-হিজরীর সপ্তম বছরে মুহররামে ছিল।
মায়মুনা বিনতি আল-হারিস
হুদায়বিয়াহ চুক্তির অংশ হিসেবে মুহাম্মাদ কম তীর্থযাত্রার জন্য মক্কা সফর করেন। সেখানে মায়মুনা বিনতে আল-হারিস তাকে বিয়ের প্রস্তাব দেন। মুহাম্মাদ গ্রহণ করেন এবং এভাবে তার দীর্ঘদিনের মিত্র আব্বাসের বৌদি মায়মুনাকে বিয়ে করেন। তাকে বিয়ে করে মুহাম্মাদ তার পূর্ববর্তী প্রতিপক্ষ বানু মাখজুমের সাথে আত্মীয়তার সম্পর্কও স্থাপন করেন। যেহেতু মক্কাবাসীরা তাকে আর থাকতে দেয়নি, তাই মুহাম্মাদ মায়মুনাকে তার সাথে নিয়ে শহর ছেড়ে চলে যান। তার মূল নাম ছিল "বারা" কিন্তু তিনি তাকে "মায়মুনা" বলে অভিহিত করেছিলেন, যার অর্থ ধন্য, কারণ তার সাথে তার বিয়েও সাত বছরের মধ্যে প্রথমবারের মতো চিহ্নিত হয়েছিল যখন তিনি তার শহর মক্কায় প্রবেশ করতে পারেন।
মারিয়া আল-কিবতিয়া
মারিয়া আল-কিবতিয়া ছিলেন একজন মিশরীয় কপ্টিক খ্রিস্টান দাসী, যাকে বাইজান্টাইন সাম্রাজ্যের অধীনস্থ মিশরীয় সম্রাট মুকাউকিস মুহাম্মাদের নিকট উপহার হিসাবে প্রদান করেন। মদিনায় ফেরার পথে মারিয়া ইসলাম গ্রহণ করেন এবং মুহাম্মাদ তাকে মুক্ত করে স্ত্রী হিসেবে গ্রহণ করেন। তিনি ইব্রাহিম ইবনে মুহাম্মাদ নামে মুহাম্মাদের একটি সন্তানের জন্ম দেন, যে কিনা শিশুকালেই মারা যায়। কিছু কিছু সূত্র অনুযায়ী ইব্রাহিমকে জন্ম দেয়ার পর থেকে মৃত্যুর পূর্ব পর্যন্ত পরবর্তী পাঁচ বছর তিনি দাসত্ব থেকে মুক্ত ছিলেন। ইবনে কায়িম আল-যাওজিয়া সহ আরও বহু সূত্র দাবি করে যে, তিনি মুহাম্মাদের একজন উপপত্নী ছিলেন, অর্থাৎ তিনি মুহাম্মাদের কৃতদাসী ছিলেন কিন্তু স্ত্রী নয়। এর কারণ ইসলামী আইন মুসলিম পুরুষদেরকে দেনমোহর প্রদানকৃত বিবাহিত নিজ স্ত্রী এবং নিজ অধিকৃত দাসীদের সাথে বৈবাহিক সম্পর্ক করার অনুমতি দেওয়ায়, তিনি দাসী হয়েও মুহাম্মাদের স্ত্রীগণের পাশাপাশি তার পরিবারের সদস্য ছিলেন। ইবনে ইসহাক রচিত মুহাম্মাদের জীবনী হতে সম্পাদিত ইবনে হিশামের সংকলনে তাকে মুহাম্মাদের স্ত্রীগণের তালিকায় উল্লেখ করা হয় নি। তবে বেশ কিছু সহিহ হাদিস ও ঐতিহাসিক গ্রন্থের তথ্য অনুযায়ী তিনি মুহাম্মাদের স্ত্রী ছিলেন।
মুহাম্মাদের বিধবা স্ত্রীগণ
কুরআন অনুসারে, ঈশ্বর সবাইকে মুহাম্মাদের স্ত্রীদের সাথে বিয়ে করতে নিষেধ করেছেন, কারণ তিনি মারা যাওয়ার পর তাদের সম্মানার্থে।